
ΑΝΑΚΟΙΝΩΣΗ
Καταχώρισης στο Γενικό Εμπορικό Μητρώο (Γ.Ε.ΜΗ.) στοιχείων της Ανώνυμης Εταιρίας με την επωνυμία «ΥΠΕΡΑΣΤΙΚΟ Κ.Τ.Ε.Λ. ΕΠΑΡΧΙΑΣ ΛΙΒΑΔΕΙΑΣ ΝΟΜΟΥ ΒΟΙΩΤΙΑΣ ΑΝΩΝΥΜΗ ΜΕΤΑΦΟΡΙΚΗ ΤΟΥΡΙΣΤΙΚΗ & ΕΜΠΟΡΙΚΗ ΕΤΑΙΡΕΙΑ», το διακριτικό τίτλο «ΥΠΕΡΑΣΤΙΚΟ Κ.Τ.Ε.Λ. ΕΠΑΡΧΙΑΣ ΛΙΒΑΔΕΙΑΣ Α.Ε.» και αριθμό Γ.Ε.ΜΗ 13408717000.
Ο ΠΡΟΕΔΡΟΣ ΤΟΥ ΕΠΙΜΕΛΗΤΗΡΙΟΥ ΒΟΙΩΤΙΑΣ
    Την 17/10/2013 καταχωρήθηκαν στο Γενικό Εμπορικό Μητρώο (Γ.Ε.ΜΗ.) με Κ.Α.K.: 139104, δια της Υπηρεσίας ΓΕΜΗ του Επιμελητηρίου Βοιωτίας, το πρακτικό Γ.Σ. 20-07-2013 της εταιρείας με την επωνυμία «ΥΠΕΡΑΣΤΙΚΟ Κ.Τ.Ε.Λ. ΕΠΑΡΧΙΑΣ ΛΙΒΑΔΕΙΑΣ ΝΟΜΟΥ ΒΟΙΩΤΙΑΣ ΑΝΩΝΥΜΗ ΜΕΤΑΦΟΡΙΚΗ ΤΟΥΡΙΣΤΙΚΗ & ΕΜΠΟΡΙΚΗ ΕΤΑΙΡΕΙΑ», το διακριτικό τίτλο «ΥΠΕΡΑΣΤΙΚΟ Κ.Τ.Ε.Λ. ΕΠΑΡΧΙΑΣ ΛΙΒΑΔΕΙΑΣ Α.Ε.» και αριθμό Γ.Ε.ΜΗ. 13408717000 από το οποίο προκύπτει:
Τροποποιείται το άρθρο 6 του καταστατικού της εταιρείας   ως κάτωθι:
ΑΡΘΡΟ 6

1.Οι  μετοχές της εταιρείας είναι ονομαστικές (άρθρο 3 παρ. 6 του Ν. 2963/2001) και μεταβιβάζονται σύμφωνα με το άρθρο 3 παρ. 5 του Ν.2963/2001 και του άρθρου 8β του Κ.Ν. 2190/1920.

Για την μετατροπή των ονομαστικών μετοχών σε ανώνυμες εφόσον ο Νόμος το επιτρέψει και αντιστρόφως από ανώνυμες σε ονομαστικές απαιτείται απόφαση της Γενικής Συνέλευσης των μετόχων, που λαμβάνεται με εξαιρετική απαρτία και πλειοψηφία και τροποποίηση του παρόντος άρθρου.

2.   Ο   τύπος  των     μετοχών  ορίζεται   από   το  Διοικητικό   Συμβούλιο και εκδίδονται σε βιβλιοδετημένο στέλεχος σε τίτλους που αντιπροσωπεύουν μία ή  και περισσότερες μετοχές. Έχουν τα στοιχεία της σύστασης της εταιρείας ημερομηνία έκδοσης, αύξοντα αριθμό μετοχών και τίτλων, αριθμημένες μερισματαποδείξεις, τα στοιχεία του κυρίου τους εφόσον είναι ονομαστικές, τις υπογραφές του Προέδρου και ενός από τα μέλη του Διοικητικού Συμβουλίου, που ορίζεται από αυτό, καθώς και την σφραγίδα της εταιρείας. Οι υπογραφές στις μετοχές τίθενται με το χέρι και όχι με  μηχανικό μέσο. Μέχρι να εκδοθούν οι οριστικοί τίτλοι των μετοχών παραδίδονται στους δικαιούχους ύστερα από απόφαση του Διοικητικού  Συμβουλίου προσωρινοί τίτλοι με όλα τα στοιχεία των οριστικών πλην των μερισματαποδείξεων που ανταλλάσσονται με τους οριστικούς όταν εκδοθούν.

3.Οι  μετοχές  της εταιρείας  είναι  γι’ αυτή αδιαίρετες και δεν αναγνωρίζει παρά ένα μόνο κύριο για κάθε μετοχή. Εφόσον η εκπροσώπηση μιας  μετοχής δεν καθορίζεται με ένα πρόσωπο, το Διοικητικό Συμβούλιο υποχρεωτικά αναστέλλει τα δικαιώματά της. Η ευθύνη του μετόχου περιορίζεται στην ονομαστική αξία της μετοχής του. Αυτή παρέχει μόνο το δικαίωμα στο  μέρισμα που διανέμεται και στην περιουσία που της αναλογεί στην περίπτωση λύσης της εταιρείας, καθώς και στην άσκηση των δικαιωμάτων της, σε ότι αφορά την διοίκηση της εταιρείας μόνο με την συμμετοχή του εκπροσώπου της στη Γενική Συνέλευση.  Τα  δικαιώματα και οι υποχρεώσεις  της    παρακολουθούν  τον  κύριό της, και προϋποθέτουν την αυτόματη αποδοχή του καταστατικού και των νομίμων αποφάσεων των Γενικών Συνελεύσεων και του Διοικητικού Συμβουλίου της εταιρείας που λαμβάνονται μέσα στα όρια της δικαιοδοσίας τους.

4.Με την επιφύλαξη της αρχής της ίσης μεταχείρισης των μετόχων που βρίσκονται στην ίδια θέση και των διατάξεων του Ν.3340/2005 (ΦΕΚ Α’ 112), όπως εκάστοτε ισχύει , η εταιρεία μπορεί, η ίδια ή με πρόσωπο το οποίο ενεργεί στο όνομά του αλλά για λογαριασμό της, να αποκτήσει δικές τις Μετοχές, μόνο όμως μετά από έγκριση της γενικής συνέλευσης , οποία ορίζει τους όρους και τις προϋποθέσεις των προβλεπόμενων αποκτήσεων και, ιδίως, τον ανώτατο αριθμό μετοχών που είναι δυνατόν να αποκτηθούν, τη διάρκεια για την οποία χορηγείται η έγκριση , η οποία δεν μπορεί να υπερβαίνει τους είκοσι τέσσερις (24) μήνες και, σε περίπτωση απόκτησης από επαχθή αιτία, τα κατώτατα και ανώτατα όρια της αξίας απόκτησης.

Οι αποκτήσεις της προηγούμενης παραγράφου γίνονται με ευθύνη των μελών του διοικητικού συμβουλίου, με τις ακόλουθες προϋποθέσεις :
Α) Η ονομαστική αξία των μετοχών που αποκτήθηκαν, συμπεριλαμβανομένων των μετοχών τις οποίες είχε αποκτήσει προηγουμένως η εταιρεία και διατηρεί, και των μετοχών τις οποίες απέκτησε πρόσωπο, το οποίο ενεργούσε στο όνομά του αλλά για λογαριασμό της εταιρείας, δεν είναι δυνατόν να υπερβαίνει το ένα δέκατο (1/10) του καταβεβλημένου μετοχικού κεφαλαίου.

Β) Η απόκτηση μετοχών, συμπεριλαμβανομένων των μετοχών τις οποίες είχε αποκτήσει προηγουμένως η εταιρεία και διατηρεί, και των μετοχών τις οποίες απέκτησε πρόσωπο, το οποίο ενεργούσε στο όνομά του αλλά για λογαριασμό της εταιρείας, δεν επιτρέπεται να έχει ως αποτέλεσμα τη μείωση των ιδίων κεφαλαίων σε ποσό κατώτερο του οριζομένου στην παρ. 1 του άρθρου 44α,

Γ)  η συναλλαγή μπορεί να αφορά μόνο μετοχές που έχουν εξοφληθεί πλήρως.

Η περ. α’ της παρ. 2 δεν εφαρμόζεται προκειμένου για μετοχές που αποκτώνται είτε από την ίδια εταιρεία είτε από πρόσωπο το οποίο ενεργεί στο όνομά του αλλά γα λογαριασμό της με σκοπό να διανεμηθούν στο προσωπικό της εταιρείας ή στο προσωπικό εταιρείας συνδεδεμένης με αυτή σύμφωνα με τη παρ. 5 του άρθρου 42ε. Η διανομή των μετοχών του προηγούμενου εδαφίου πραγματοποιείτε εντός ανατρεπτικής προθεσμίας δώδεκα (12) μηνών από το χρόνο απόκτησης των με- τοχών  αυτών, μετά τη πάροδο της οποίας έχει εφαρμογή η διάταξη της παρ. 5 του Ν.2190/1920 άρθρο 16.
5.Οι μετοχές της εταιρείας που ανήκουν στην ίδια υπολογίζονται για τον  σχηματισμό απαρτίας δεν έχουν όμως δικαίωμα ψήφου στη Γενική Συνέλευση. Τα μερίσματα που αντιστοιχούν στις ίδιες μετοχές προσαυξάνουν το μέρισμα των λοιπών μετόχων.

6.Απαγορεύεται στην εταιρεία να παίρνει δικές της μετοχές ή μετοχές θυγατρικής της εταιρείας σαν ενέχυρο για την εξασφάλιση δανείων που χορηγεί ή άλλων απαιτήσεών της.

7.Μέτοχος ή διάδοχος ή οι δανειστές τους δεν μπορούν σε καμία περίπτωση να προκαλέσουν σφράγιση του καταστήματος ή κατάσχεση της εταιρικής περιουσίας ή των βιβλίων της ή άλλων κινητών πραγμάτων τρίτων που της τα έχουν εμπιστευθεί ή να επιδιώξουν εκκαθάριση ή διανομή της εταιρικής περιουσίας ή να αναμιχθούν με οποιοδήποτε τρόπο στη διοίκηση της εταιρείας ή να αμφισβητήσουν τις νόμιμες αποφάσεις της Γενικής Συνέλευσης των μετόχων της και του Διοικητικού Συμβουλίου παρά μόνο κατά τον τρόπο, κατά την διαδικασία και  κατά τα όρια που ορίζει το καταστατικό αυτό.

8.Κάθε μέτοχος όπου και αν κατοικεί, για τις σχέσεις του με την εταιρεία θεωρείται ότι έχει μόνιμη κατοικία την έδρα της εταιρείας και σε περίπτωση απουσίας του οφείλει να διορίσει αντίκλητο. Αν δεν διορίσει αντίκλητο η εταιρεία δικαιούται να ενεργεί έγκυρα τις δικαστικές και εξώδικες κοινοποιήσεις που τον αφορούν στο Γραμματέα του Πρωτοδικείου της έδρας της εταιρείας. Κάθε μέτοχος οπουδήποτε και αν κατοικεί υπόκειται στους Ελληνικούς Νόμους και κάθε διαφορά μεταξύ της εταιρείας και των μετόχων ή τρίτων είτε από το καταστατικό είτε από το Νόμο υπάγεται στην αποκλειστική αρμοδιότητα των Ελληνικών Δικαστηρίων.
. 
Ο Πρόεδρος

